
Qagscttaduh duarum, quae inscribuntur ad Caesarem se- 
nem de re publica, scriptorem non esse C. Sallustium 
Crispum, cuius dicendi genus ementiuntur, inde a Iusto 
Lipsio et Ludovico Carrione omnes fere grammatici, qui 
quidem paullo attentius perlegerunt, certatim intellexerunt. 
ea est enim sermonis indoles, ut Sallustianis vocabulis 
sententiisque lepide sane ut tesserulae conpostis emble- 
mata inserta sint coloris ab illa aetate diversi; ea consi- 
liorum C. Caesari de re publica datorum ratio, ut data 
esse non possint nisi ab eo, qui rem publicam ab Au- 
gusto restitutam viderit; ea denique dispositio totaque 
orationis forma, quae rhetorem prodat versatum quidem 
in lectione Sallusti, eiusdem tamen ab exercitatione scho- 
lae recentis: nam unum esse utriusque libri scriptorem 
interim, dum certiora attulerim, liceat sumere. sed quo 
maxime tempore et quo consilio haec singularia artis rhe- 
toricae monumenta condita sint, eorum illud cum aliorum 
scriptorum' testimoniis. non conpertum sit, de qua re infra 
dictum est, coniecturis non omni dubitationi exemptum, 
alterum hoc ne temptatum quidem esse video. itaque 
quod Ludovieus Carrio in his suasoriis sermonem Taciti 
aetati fere convenientem agnovisse sibi visus est, quod Ge- 
rardus Vossius non infra Flaviorum aetatem eas deprimi 
voluit de historicis latinis I 15, non infra secundi post 
Christum natum saeculi terminum Niebuhrius historiae 
Romanae III 401, denique quod ex Frontoniana secta 
prodisse coniecerunt et Orellius et Gerlachius, qui ultimus 
hac de re iudicium tulit in Sallusti sui editione paenul- 
tima p. 558 ss., eas opiniones omnes, licet a vero non 

ita  onge aberrent, nunc missas faciamus; videamus 
autem primum quid statuendum sit de universa horum. 
librorum compositione rhetorica, deinde quae sit in eis 
rerum Romanarum scientia, denique quod genus sermonis. 

Ac primum omnium constat hos libros codice uno, 
qui saeculo nono scriptus nunc inter Vaticanos est n. 9864, 
ad nos propagatos ex eoque quotquot extant praeter eum 
extiteruntve exempla saeculo quinto decimo transeripta 
esse"). in eo igitur libro continentur eadem manu scrip- 
tae orationes excerptae ex Sallusti Catilina et lugurtha, 
orationes ex eiusdem historiis excerptae, deinde ep?s- 
tulae, hoc est ex bellis Sallusti tres totidemque ex his- 
toriis: quarum ultima Mithridatis epistula finit f. 12v, 
eique continuantur ei libri, de quibus quaerimus, prae- 
scriptis his verbis 

AD CAESAREM SENEM :. 

DE REPVBLICA INCIP. FELICIT : 
primus liber finit f. 129 v. duorumque versiculorum spa- 
tio non conscripto: dividitur ab altero, cui neque prae- 
scriptum est quicquam neque subscriptum aliud .quam 
EXPLICIT, quod est a manu recentiore. videtur igitur 
is qui hos libros ad Caesarem cum epistulis Sallusti con- 
iunxit aut sibi ipse persuasisse auf voluisse aliis persua- 
dere esse epistulas, quod tamen secus habere brevi. co- 
gnoscemus. eosdem véro eum qui scripsit pro. genuinis 
Sallusti libris venditare voluisse. praefracte nego: etenim 
certis argumentis infra demonstrabitur. rhetorem | adules- 
centibus haec exempla proposuisse, quibus docerentur Sal- 
lusti quasi stilo utentes eiusque personam induentes con- 
silia Caesari danda et orationis forma et epistulae con- 


*) Video me olim errasse cum musei Rhenani vol. XVIII. p. 586 
narravi apographum Vaticanum n.3415 me primum invenisse. nam 
ante me de eo testatus est Gerlachius in editione sua prima vol. II. 
p. 28. eiusdem viri docti nomen tacuisse aegre fero, ubi inculeati in 
Iugurthae .c. 103, 2 vocabuli feliciter causam a subscriptíone ar- 
chetypi truncati repetii editionis meae praef. p. IV. nam ille editionis 
secundae praefatione p. IX. idem recte coniecerat. condonabunt mihi 
forte, quod exeusare nolo, qui experti norint continuo conflietandi cum 
quaternis Gerlachii Dietschiique exemplis laborem. | 

prehendere. quodsi quis pro Sallustianis his rhetoris 
Scriptionibus antiquo tempore usus esset, id quod demon- 
strari non posse videbimus, non magis mirum esset quam 
quod quidam a seriptore declamationum Sallusti et Cice- 
ronis se decipi passi sunt; itaque etiam omissa ut par 
est fraudis suspicione facillime explicatur quod, qui se- 
cundum librum scripsit, de se ipse suisque rebus ea ex- 
posuit quae Sallustio convenire putabat: nam primo libro 
de ipso scriptore nihil proditum est. ^ narrat igitur libri 
secundi scriptor Sallustianis verbis adulescentulum sese 
non solum rem publicam capessere verum etiam cognos- 
cere decrevisse (1, 3), adulta aetate ab armorum excer- 
citio abstinuisse et litteris totum se dedisse (10, 2 s.): 
quae ut personae parum convenienter seripsit, ita digna 
se ipso, hoc est rhetore qui fuerit a luce fori et strepitu 
belli satis. alienus. | | 

Inscribendos hos libros Petrus  Ciacconius nisi 
fallor primus intellexit esse priorem orationem  epis- 
tulam alteram. quodsi accuratius genus eorum  defi- 
niendum sit suasorias dicemus orationis alteram epistulae 
forma indutas. in illa enim quod epistulam redoleat nihil 
invenitur, conira oratoris coram (Caesare et in consilio 
eius disserentis sunt illa (1, 9) ergo ommes magna me- 
diocri sapientia ves huc vocat, quae quisque optuma potest 
utet dicant. ac mh? sic videtur e. q. s. et illa (8, 8) non 
peius videtur pauca nunc de facto meo disserere, ut in con- 
silio principis Agrippam et Maecenatem de re publica 
disserentis facit, de quo mox videbimus, Cassius Dio 
libro LII. secunda suasoria, licet et ipsa oratonis colores 
habeat neque vero praescriptum subsceriptumque quae so- 
lent epistulis, tamen expressis verbis sese et scriptam esse 
et epistulam testatur illis (2, 2) de re publica tibi scripsi et 
(12, 1) forsitan àmperator perlectis litteris desideres e. q. s. 
suasoriam autem ex more scholae scriptam sub specie 
epistulae et quidem in loco communi versantem prodit 
prooemium: secco ego quam. difficile atque usperum factu 
st consilium. dare regi aut imperatori, in. quibus regis et 
imperatoris vocabula consociata pendent a Sallustianis 
ilis quods? regum. atque émperatorum anim? virtus in pace 
ita, ut 4n. bello valeret (Cat. 2, 3), at formula consilium dandi 
regi aut imperatori aperte prodit rhetorem, cui haererent 
totiens declamata talia consilium datur regi et c. d. impe- 

ratori, ut haerebant Iuvenali, qui satura prima v. 15 
studiorum iuvenilium memor et «os inquit consiüliwm de- 
dimus Sullae privatus ut altum. dormaret. gii 

Is igitar in schola rhetoris declamaverat illud. 
deliberat Sulla. an. dictaturam. deponat et ita quidem de-. 
clamaverat ut oratione apud Sullam habita suaderet ut 
deponeret, prorsus eodem modo ut Quintilianus III 8, 46 
cum Ciceroni inquit consilium. dabimus ut Antoniwm roget 
vel etiam ut Philippicas ita vitam pollicente evurat, hoc est 
deliberat Cicero an Antonium. deprecetur et deliberat Cicero 
an scripta sua comburat promaltente Antonio incolumitatem 
si fecisset: nam ita inscribuntur quae extant Annaei Senecae | 
libri primi suasoriae sexta et septima sive potius variarum 
de his locis suasoriarum capita et sententiae a Seneca dis- 
putatae. est igitur artis formula illud consilium dare — 
eademque occurit apud Quintilianum eiusdem capitis S 30 
— non minus propria suasoriarum generi quam altera illa 
quae est deliberat 4lle. iam cum suasoria versari possit 
aeque in suadendo atque in dissuadendo, sollemnis autem 
in scholis consuetudo fuerit ingenium exercitare suadendis 
eisdem dissuadendisque rebus, cuius exercitationis Agrip- 
pae et Maecenatis illae orationes Dionianae et ipsae mo- 
numenta sunt, nostrarum suasoriarum scriptor suadendi 
negotium suscepit binis commentariis, fuitque ei propo- 
situm ut declamaret illud Caesar senex deliberat am rem 
qublicam ordinet sive Caesari seni consilium. datur wt rem 
publicam ordinet: licebit enim ordinandi vocabulo uti Cae- 
sarum aetate fere solito (v. Horatius carm. II 1, 10 Sueto- 
nius Iulii 40 Victor qui falso dicitur vir. ill. (5). inde 
igitur coartatus utriusque libri titulus ad Caesarem senem de 
re publica, quem ad utrumque librum pertinere res ipsa 
docet verbaque secundi cui nihil praeseriptum est 2, 2 
de re publica tibi scripsi et 2, 4. dicam de summa ve pu- 
blica. tenebat autem qui hanc epistulam composuit etiam 
illud Ciceronis quod legitur libro de oratore secundo 81, 951 
ad consilium autem de re publica dandum caput est nosse rem 
publicam, si quidem prooemio scribit sibi adulescentulo stu- 
dium fuisse capessendae rei publicae Sallusti sui memor; 
deinde addit: atque ín ea cognoscenda multam magnamque cu- 
ram habui: non ita ut magistratum modo caperem, quem malti 
malis artibus adepti erant, sed. etiam. ut rem publicam dom 
militiaeque quantumque armis viris opulentia. posset cognitum 

habuerim. fuisse autem hanc quoque suasoriam inter sol- 
lemnes expressis verbis testatur Quintilianus, qui post- 
quam decantatae de Cicerone Antonium deprecante ora- 
tionis mentionem iniecit pergit his verbis $ 47 et C. Cae- 
sari suadentes regnum affirmabimus stare iam rem pu- 
blicam. misi uno régente non posse. et haec quasi pro 
periocha orationis eius, quam Maecenati Dio tribuit, ha- 
beri possunt. iam nostri libelli licet de regno capiendo 
taceant, suadeant autem ut capessat Caesar rem publicam, 
restituat eversam libertatem, ita suadent ut verbo magis 
quam re ab illa suasoria differant, qui quidem, nisi Cae- 
sar medeatur, stare rem publicam non posse (1l, 6, 4), 
8i Caesar moriatur non ordinata re publica, orbem terrarum 
concussum iri (2, 13, 6) consentiant. sed de his rebus 
amplius infra quaeramus. nunc persequamur rheioricae 
exercitationis vestigia in his libellis satis conspicua. 
Igitur inter varia rhetorum de epistulis scribendis 
praecepta primum est illud plurimum differre  noótlt 
an seni an magistratuó am patri an amico an gpro- 
spere agenti an tristi scribamus: nam ita est in rhe- 
toris incerti praeceptis ab Halmio editis p. 589. vides 
scholam  redolere illud ad Caesarem senem nec addi- 
tum esse senem a librario indici genuino, nedum scriptum 
esse possit a non personato Sallustio. convenit autem 
modestia sermonis in utroque libro ei, qui seni Caesari 
hoc est post devictum Pompeium consilium dat. praeterea 
disciplina scholae comparet in sententiarum luminibus 
crebro sparsis, in praeceptis de moribus severis et paene 
tristibus publicarum rerum disputationi inmixtis; denique 
quae C. Vietor epistularum scriptori commendat e£ pro- 
verbio wti non ignoto percommodum est et versiculo aut 
parte versus (p. 448 B5. eorum quoque memorem scerip- 
tor noster sese praestitit. nam versiculos intextos habes 
in oratione 1, 2 sed res docuit ?d verum. esse quod $n car- 
minibus Appius att fabrum esse suae quemque fortunae, quae 
verba quod olim in quaestionibus Catonianis Saturnio numero 
dimensus sum, operam perdidi: nam facile noster Appia- 
nam sententiam legerit carminis vinculo solutam et ser- 
monis horriditate liberatam in sylloga sententiarum in ludi 
usum confectarum. deinde epistulae scriptor (18, 1) cum 
Caesarem decus praesidiumque nobis adloquitur, Horatiani 
carminisillum versiculum o et praesidium et dulce decus meum 

in suum usum convertisse ab aliis recte. adnotatüm in- 
venio, item quod paullo post scripsit (13, 4) per gentes 
omnes fama virtutis tuae volitabit continere memoriam sive 
Enniani carminis volto eivus per ora virum, sive Vergi- 
liani Georgicon III 9 victorque virum volitare per ora. est 
autem sane memorabile rhetorem hane ipsam  peroratio- 
nem praeter poetarum Ílosculos etiam figura prosopopoeias 
onerasse, cuius exemplum petiit a Tulliana illa. Catilina- 
riae primae (cc. 7 et 11), quam longe celeberrimam fuisse 
patet e Quintiliani laudibus; sed imitatio nostro pessime 
cessit. nam cum Cieero patriam faciat cum Catilina deinde 
cum ipso colloquentem, rhetor formulae quae est parus 
et parentes frequenter a Sallustio usurpatae male memor 
in hunc modum perorat (13). quodsi tecum. patria atque 
parentes possent. loqui, scilicet haec tibi. dicerent, |. 0 Caesar, 
nos te genuimus fortissimi viri (nimirum quos Sallustius 
Cat. 12, 5 praedicaverat) 9m optima urbe decus praesidium- 
que nobis, hostibus terrorem: quae multis laboribus. et. pert- 
culis ceperamus, ea tibi nascenti cum, amma simul trada- 
dimus, patriam maaumam 4n terris et infra quodsi tibi bona 
lubido fuerit patriae parentibusque gratificandi, quae quam 
inepte patriae parentibusque Caesaris tribuantur vix opus est 
ut moneam. ac ne his quidem ornamentis in unum conlatis, 
quae perorationi ad artis normam excolendae convenire 
putabat, fuit contentus. nam cum ceteroquin raro Supra 
Sallusti gravitatem sese erigat, hoc loco a se impetrare 
non potuit quin talia vaticinaretur, futura illa, si dilabi 
pateretur Caesar Romanum imperium (12, 6), profecto st 
id accidat, neque tibi now neque dies curam antma sedaverit, 
quin insommiüs exercitus furibundus atque amens alienata 
mente feraris. : E 

Denique dispositionem rerum, de qua altero capitulo 
pluribus dicam, hoc loco sufficit verbo tetigisse. quae 
utraque suasoria gravissimis vitiis laborat — nam . et 
iterantur sententiae alienisque locis inculeantur et pro- 
oemia prolixiora atque narrationes inutiles contra ea prae- 
cepta peccant, quae Quintilianus certe prudenter hoo ge- 
nus deliberativis orationibus constituit — prioris suaso- 
riae scriptor tamen disertis verbis lectorem edocere voluit 
in suadendo et dissuadendo spectanda esse tria illa quae 
Quintilianus tertio 8, 15 his verbis conprehendit qwid 
sit de quo deliberetur, qui sint qui deliberent, qui st qui 

suadeat. itaque permutatis quae primo et secundo ille 
loco posuit scripsit talia 9, l igétur quoniam tibi victor 
de. pace atque bello agitandum. est. (ità enim scribendum 
esse pro eis quae sunt in Vaticano libro bello atqwe pace 
olim suasi), Aoc uti civiliter. deponas, tlla. ut. quam tustis- 
sima, et. diuturna, sit, de te ipso primum, qui ea composi- 
turus es, quid optimum factu sit considera. suadet 
deinde. ne pro. clementi et benigno victore crudelem 
sese ad exemplum Sullae aliorumque gereret. in quibus 
patet turbatum esse sententiarum nexum, neque vero tur- 
batum esse neglegentia librarii verum scriptoris oscitantia, 
qui duas res cogitando miscuerit, primum quae decerent 
eum. qui deliberaret, deinde quid potissimum eorum quae 
decerent eligendum esset. neque magis verba quae suní 
qui ea. compositurus es coniectura temptanda sunt, nam 
similiter idem 1, 10 victoriam componere et 7, l compo- 
aere terras e maria dixit iterato de more, ut infra vide- 
bimus, vocabulo. deinde scriptor qui omnem disputationem 
bipertitam esse voluit, ita ut primum de bello depo- 
nendo, deinde de firmanda pace dixerit, partem secun- 
dam his verbis auspicatus est 5, 1l de bello satis dictum. 
de pace firmanda quoniam tuque ei omnes tut agitatis, pri- 
mum. id quaeso considera quale sit de quo consultas. hoc 
quoque loco absoluto anon peius inquit 8, 8 videtur pauca 
nunc de facto meo disserere, pari modo rem egit. scriptor 
in epistula bifariam dividenda. sed haeo pluribus infra 
persequar. satis haeo sint quibus indoles harum suaso- 
riarum rhetorica inlustretur. quibus si nihil decisum est 
de ea. re, utrum unius sint scriptoris necne, tamen ex 
unius disciplina prodisse eas iam nunc videmur nobis 
docuisse. 

Sed quo tempore scriptae sint suasoriae nostrae tes- 
timoniis certis evinci nequit. quod cum nobis persuasum 
sit, in hune potissimum locum reiecimus omnem de testi- 
moniis disputationem: versabitur autem fere in refellendis 
aliorum opinionibus. sed primum omnium commemorare 
iuvat, quod praetermissum esse video, de epistulae 
scriptae aetate silentio ipso Quintiliani non videri con- 
stare. qui eum scholarum exercitationes dedita opera, 
ac maxime quidem  suasorias scribendi,  inlustrave- 
rit, verbum de. epistula componenda iniecit nullum, 
cum iamen in artibus rhetoricis, quae omnes aetatis sunt 

recentioris, suus quasi honor huic generi suaque prae- 
cepta adtributa sint. itaque suo lure Bernhardyus Hist. 
litt, Rom. p. 745 sumpsisse videtur epistulas scribendi 
consuetudinem post Quintiliani demum tempora in sollem- 
nem scholarum usum receptum esse. at hoc argumento 
solo si quis nostram epistulam recentiorem esse Quintiliani 


tudinem abierit fingere epistulas cur non certis de causis ali-. 
quando fieri potuerit, nequaquam intellegitur. quare nisi. 
alia accesserint parum argutum dixeris hoc silentium. 
neque multo disertiora videbis esse quae volgo putantur 
testimonia et eorum scriptorum, qui his suasoriis usi sint, 
et eorum, quorum verba his ipsis insertae inveniantur. 

ac de illis quidem satis leviter transactum esse video. 
itaque primum erravit Scipio Gentilis qui Apuleium ex- 
ordium Apologiae tam vili scriptori debere putabat: sci- 
licet verba eius quae sunt in principio certus equidem eram 
proque vero obtinebam e. q.s. pendere abillis primae suasoriae 
pro vero antea optinebat regna atque imperia fortunam dono 
dare; quasi vero aut eadem uterque loeutione usus sit aut, 

si illud pro vero alter ab altero mutuatus esset, non potius ab 
Apuleio rhetor putandus esset transtulisse, quode dubitari 
posse infra dicetur. erravit etiam Rogerius Willmanns ea 
dissertatione quam de fontibus et auctoritate Cassii Dio- 
nis Berolini anno MDCCCXXXV edidit, cum p. 39 serip- 
sit Maecenatis ad Augustum contionem  Cassianam 
libro LII inclusam ex personati Sallustii epistulis ad Cae- 
sarem de re publica ordinanda magna quidem ex parte 
petitam, solis ille eis verbis inductus quae apud Dionem 
extant c. 38, 4. ibi Maecenas de iudiciis loquitur. admo- 
netque Augustum ut maxime JavototuG 7] xci ewulog 
erimina ipse iudicet, quos autem in consilium adhibeat 
senatores equites consulares praetorios per tabellam iudi- 
care faciát. "TOC pévvoL yvoog  cUtOYv un qavegosg, 
000 y6 LU értioxéwiecG axouisacégac ovre, Otemtwv- 
9dvov, tva uu) TOig Tt901xovot Gqov eqertÓMEvOL xXOT- 
0xvàGL meopnouabea Jat, GARE ég yoeuueteia yoeqouévag 
otc civóc uovoc evvUyQY, 07i ,tov ursvi GAÀQ exÓr ove 
aito)g yiyvegdot, e'Oécc o0tÓc &maheiqeod ou XéAEUE, 

epistulae scriptor 11, 9 igitur duabus inquit rebus con- 
Jürmari posse senatum. puto, si numero auctus per tabellam 
sententiam feret, tabella. obtentui erit, quo magis animo 

aetate statuerit, facilefalsus sit. nam prius quam in eonsue- / 

libero facere audeat, in multitudine et praesidii plus et 
usus amplior est. patet iudiciorum usum his verbis nullo 
modo tangi, immo ipsa iudicia publica de capite et de 
honore penes populum fuisse ea tempestate rhetor recte 
exposuit 7, l0 ss. praeterea neque in Maecenatis oratione 
neque in ea quae praecedit Agrippae inveniuntur quae 
cum his suasoriis concinant. nam in huius peroratione 
quae c. 19 extant Gv uév yàQ 7507 v& XOL &xQv qULO 
7v0000G &€vüoSóraróc ve &ue av9Qortov oy xci GoqoAéo- 
rorOg epistulae illis 13, 6 posteroque tempore super 
omnis mortalis gloria agitabis tuaque unius mors vita 
clarior erit vix quisquam tam similia esse dixerit ut 
alterum alterius vestigia pressisse oporteat. immo ea 
maxime re Dionianae suasoriae a nostris mirum quan- 
tum abhorrent, quod in iure, publico, quod sub Au- 
gusti imperio vel postea optinuit, accurate enarrando ver- 
sentur, at in his cum Iuliae leges vix obiter tangantur, 
rei publicae ab Augusto administratae subitaria ac con- 
fusa imago ex consiliis Caesari datis emergat. at simili- 
tudinem intercedere inter has suasorias illasque orationes, 
quae Sallusti in Ciceronem et Ciceronis in Sallustium 
controversiae inscribuntur, diu est cum rectissime obser- 
vavit Petrus Ciaeconius. nam ad epistulae verba 9, 2 aa 
L. Domiti magna vis est, quoius nullum membrum a jla- 
gitto aut facinore vacat. lingua vana, manus cruentae, pe- 
des fugaces, quae honeste nominari nequeunt énhonestissima, 
adscripsit haec omnia sua fecisse Sallustium personatum 
in Ciceronem 3, 6. ita enim ridicule ibi eius mores per- 
censet: (mmo vero homo levissimus, supplex inimicis, ami- 
cis contumeliosus, modo harum modo illarum partium, fidus 
nemini, levissimus senator, mercennarius patronus, cuius 
nulla pars corporis a turpitudine vacat, lingua vana, 
manus rapacissumae, gula immensa, pedes fugaces, quae 
honeste nomünari non possunt (nhonestissima. | ac sane 
haec omnia magis conveniunt ei, qui modo singillatim 
de flagitiis illis dixerat, quam nostro, qui nihil aliud in 
Domitio reprehenderat praeter crudelitatem, ut infra 
ostendam. sed praeterea confer sis etiam ea quae de Ci- 
cerone in principio controversiae dicta sunt 8 4, quas 
unus reliquus ex. familia viri. clarissimi Scipionis Africani 
ac non reperticius ascitus ac paulo ante 4nsitus huie urbi 
cum eis quae sunt in epistula ad Caesarem 11, 3. ubi 

in senatu praegravari scriptor conqueritur eos, qui maio- 
rum virtute gloriam dignitatem clientelas adepti sint, cum 
cetera, inquit «multitudo. pleraque Vnsiticia sit. res igitur re- 
dit ad Ciceronis querellas Antonianarum orationum III 6, .15. 
videte quam. despiciamur omnes qui sumus e municipus, 4d. 
est omnes paene. quotus enim quisque mon est? verba 
autem  insolentiora. illa quae sunt. ?nsifus et. $nétüctus 
utrobique memoriam excitant Catilinae dicti, qui in- 
quilinum urbis civem vocaverat Tullium. iam Sallusti 
et Ciceronis controversias scriptas esse ante Charisium 
satis constat, ante Quintilianum  seriptas esse constare 
nunc credi desitum est, postquam memoriam earum ab 
interpolatore institutionibus eius insertam esse omnes 
consentiunt. at ne hac quidem re quiequam iuvamur, 
cum praesertim praeter ea, quae supra attuli, prorsus di- 
versa sit illarum controversiarum ratio. nam cum harum 
scriptor totus insinuaverit in sermonis Sallustiani proprie- 
tatem eamque ut imitetur maxime adnitatur, ille vix 
aucula quaedam eius vocabula sua fecit, unice intentus 
uti Sallustium et Tullium quam posset acerbissime cón- 
vieiantes inter se faceret. itaque adsentientem me habu- 
erit siquis ne illa quidem quae supra attuli nostrum ex 
controversiis illis descripsisse dixerit. nam praeter sen- 
tentias, quae spectant ad philosophiam moralem, quanto 
plausu facete vel acerbe de. ingenio hominum dicta in 
scholis excépta sint non est quod adlatis ex Seneca rhe- 
tore exemplis comprobem, facile ut mihi persuaserim illa 
cutus nulla pars corporis e. q. s. ab incerto rhetore de 
homine nobis ignoto dicta tanto esse plausu excepta 
ut jam iterum iterumque ab alio de Cicerone ab alio de 
Domitio pronuntiata sint. sed fortasse nostri memor fuit, 
qui multus est in Sallusti verbis detorquendis, S. Aurelius 
Victor. nam cum in oratione rhetoris 5, 9 haec legantur 
ergo animus feroc prava via ingressus, ubi consueta mon 
suppetunt, fertur accensus in socios nodo modo 4n civis, 
movet composita, et res novas pro veteribus concupit — ita 
enim extrema scribenda esse infra docebo — in exemplo 
quod unum. superest ms. Caesarum 5, 9 corrupta extant 
haec de Nerone atque inter haec matrem etiam. contamina- 
visse plures habent, dum ea quoque domünandi ardore sce- 
lere quolibet subici. filium cupit. 4d ego quamquam scrip- 
toribus diversa. firmantibus verum puto. namque ubi mentem 


invaserint vitia nequaquam . verecundiae | externis. societate 
humanitus. datur peccandi consuetudo nova et eo dulciora 
affectans ad. extremum (n suos agens, quibus etiamsi cer- 
tissimum sit contineri perditum hominem, ut fecerat Nero, 
paullatim vitiis suis ab externis ad suos progredi, ut de 
Tiberio idem Victor 3, 2 atrocius punvens 4nsontés suos 
pariter ezxternosque, tamen dubito num verba in hunc fere 
modum restitui possint: a«amque ubi mentem invaserint vitia 
nequaquam, verecundi, externi satietate émmanius datur pec- 
candi consuetudo nova e. q. s. in quibus ?mmant?us Io. Oli- 
varius invenit, verecundiae e«ternae satietate Gruterus, 
ceteri quae temptarunt hic non curo. sed scio exiguam 
intercedere similitudinem inter utramque sententiam ne- 
que eam, qua evincatur alterum ab altero accepisse.  at- 
que. ut acceperit Vietor: ea est suasoriarum indoles ut 
testimonio non opus sit, quo eas longe Victoris aetatem su- 
perare doceamur. 

Sequitur ut videamus si quorum scriptorum praeter 
Sallustium sententias noster usurpaverit: rerum enim co- 
pjam quibus debeat videbimus altero capite. sed in sen- 
- tentiis. quas morales dicere consuevimus sciteque dictis 
cavendum est ne, siquas praeter nostrum apud Ciceronem 
aliosve extare viderimus, ab hisce eum transtulisse cupi- 
dius statuamus. neque enim ignorant harum rerum periti 
quasi per manus tradi solere docta dicta, ut veterum ver- 
bis utar, a primisque temporibus propagata esse syllogis 
ilis, quibus ipsa auetorum nomina crebro et detracta et 
mutata esse Catonis Senecae aliorum subditiciae senten- 
tiae pridem docuerunt. quare quod primae suasoriae 
scriptor 6, 2 dixit postremo sapwntes pacis. causa bel- 
lum gerunt non potest sciri a quonam traxerit, cum 
Aristoteles Cicero Nepos alii suis libris inseruerint, nec 
cum secundae suasoriae scriptor 13, 7 vivos invidia fati- 
gari, mortuorum virtutem obtrectatoribus obnoxiam non 
esse dixit, utrum Quintilianum institutionum tertio 2,21 
an alios secutus sit: immo talia in ludis totiens decan- 
tabantur, ut quis sapientium primus elocutus esset disci- 
pulis.vix constaret. at insunt sane quae totidem verbis 
conprehensa apud Latinos scriptores inveniantur: quos po- 
tuit sequi quicumque suasorias conposuit. veluti primae 
suasoriae scriptor 1, 6 haec habet, quae írustra apud 
Sallustium quaesiveris, nam pessumus quisque asperume 

rectorem, patitur. conparavit Cortius Senecae de ira ter- 
tium, ubi haec extant 36, 4: admoner? bonus gaudet: pes- 
simus quisque mectorem (ita liber Mediolanensis s. IX., 
correctorem. ceteri) asperrime patitur. deinde in eadem 
oratione 8, 1 leguntur aam domum aut villam extruere, 
eam signis aulaeis. alieisque rebus operibus exornare et om- — 
nia potius quam semet visendum efficere, d. est. mon. divitias 
decori habere sed 4psum llis flagitwo esse. comparavit idem 
Cortius Apulei de deo Socratis p. 54, 20 editionis EImen- 
horsti verba haec vüllas aemulas wrbium e. q. $. (neque 
enim huc pertinent) oma ornata praeter ipsum. sed me 
his quidem demonstrari putaverim Senecae et Apulei li- 
bros. rhetori in manibus fuisse; immo haee quoque dieta, 
quamvis conceptis ut ita dicam verbis circumsoripta sint, 
possunt perludorum exercitationes, quibus talia iam pue- 
ris chriarum in usum declinanda proponebantur, veluti 
illud terarum radices amaras esse, fructus 4wcundt?ores 
aliaque multa, auribus mentibusque doctorum hominum ita 
inhaesisse, ut scribentium sermoni sponte inmiscerentur. 
redit igitur res eo, ut quaeramus quibus et historiarum 
fontibus hae suasoriae sint inrigatae et quibus praeter 
Sallustium sermonis coloribus temperatae. ! 


II. 


Quo maxime tempore oratio ad senem Caesarem ha- 
bita fingatur non satis constat: nam praeter confectum 
quod cum Pompeio gesserit bellum commemorantur qui 
ante susceptum bellum mortui sunt Cn. Papirius Carbo 
Cn. Domitius Ahenobarbus M. Iunius Brutus, qui ultimus 
eorum cecidit anno DCLXXVII. in epistula nominantur 
ut inter vivos agentes M. Bibulus, qui mortuus est anno 
DCCV. (9, 1. v. Drumannus II 104.) L. Domitius Aheno- 
barbus, qui anno DCCVI et M. Cato, qui anno DCCVIII 
(9, 9. 3), denique M. Favonius, qui anno DCCXII (9, 4. 
cf. Drumannus III 32 ss). significatur autem L. Lentu- 
lus a. DCCV cos, 2, 4. namque tibi sí id modo 4n pec- 
tore consilii est. ut te ab inimicorum. émpetu vindices quoque 
modo contra adversum consulem beneficia populi retineas, 
indigna virtute tua cogitas: quae beneficia provinciam esse 
capite tertio dicam. at in eadem epistula 3, 1 haud ob- 
scure indicatur debellatum esse Cn. Pompeium his verbis 

sed. quoniam. Cn. Poswpeius aut animi pravitate aut. quia 
nihil eo maluit, quod tibi obesset, ta. lapsus est ut hostibus tela 
in manus iaceret, quibus idle rebus rem publicam contur- 
bavit eisdem. tibi restituendum est. quodsi reputamus con- 
silia de constituenda re publica talia, qualia mox cognos- 
cemus, vix potuisse fing! data ante quam anno DCCVIII 
dictaturam in annos X accepit (cf. Mommsenus C. I. L. I 
p. 452), quo anno latae sunt leges Iuliae, rhetorem tem- 
pora parum curasse dicemus eundemque voluisse scriptam 
esse epistulam anno DCCVIII, ante quam Caesar ad His- 
paniense bellum profectus est. id quod iam Ciacconius 
recte adnotavit in editione Gruteri p 615. quo tempore 
Sallustius, quem hae suasoriae ementiuntur, factus est 
praetor. praeterea, ut par est, et in oratione 2, 2 et in 
epistula 6, 6. 12, 1 imperatoris nomine Caesar appella- 
tur, quo eum iam ante dictatoris titulum receptum ap- 
pellari solitum esse constat (cf. Mommsenus Hist. Rom. III 
364 etl s.s.). iam vero singillatim examinemus quaenam 
consilia et orationis scriptor Caesari dederit et epistulae qui- 
busque fontibus nitantur. 

Orationem bifariam divisam esse supra dixi. itaque 
post prooemium (c. 1) et narrationem (c. 2) primum agi- 
tur de bello deponendo (3. 4.) deinde de firmanda pace 
(5—8, 6). denique scriptor suam ipse in dandis consiliis 
libertatem paucis excusat (8, 1—10). prooemio scriptor 
Caesarem ipsius fortunae quasi fabrum celebrat, at eun- 
dem adhortatur ut, quoniam bello sese placidum praebue- 
rit, parta bonis artibus firmet. narratio versatur in exagi- 
tandis Pompeianis partibus eisque hominibus reprehenden- 
dis, qui a Caesare rerum novarum spe frustrati ad Pom- 
peium discesserint. quos Sallusti memor aeris alieni ne- 
cessitate coactos dicit, ut ille Catilinae socios. neque in 
his aecuratioris eruditionis vestigia deprehenderis. deinde, 
ubi de bello agit, unice intentus est ut de clementia Cae- 
sarem admoneat crudelitatis eorum, qui antea vicerint, ex- 
emplis usus hisce 4, 1l a» lla, quae paulo ante hoc bel- 
lum. (Pompeianum dicit ut supra 2, 2) in Cn. Pompetum 
victoriamque Sullanam éncrepabantur, oblivio interfecit, Do- 
mütium. Carbonem Brutum. alios item non. armatos neque 4n 
proelio belli iure, sed postea supplices per summum. scelus 
interfectos ,' plebem. Romanam 4n. villa publica. pecoris modo 
conscissam ? haec inuria viris doctis dispiicuerunt. e qui- 

bus I. F. Gronovius delebat illa evetoriamque: Sullanam, 
Cortius scriptorem errasse sibi persuasit, quippe dicen- 
dum fuisse 2» C. Marium victoriamque Sullanam, mire fal- 
sus uterque: nam reote ad Sullanam victoriam refertur tru- 
cidata in villa publica plebs Romana sive, ut dici debebat, 
dediticiorum aliquot milia, quam rem volgo notam (v. Dru- 
maunus II 467) inter ipsa crudelitatis exempla Valerius 
Maximus primum esse voluit IX 2, 1; ad Pompeianam 
Cn. Papirii Carbonis On. Domiti Ahenobarbi M. Iuni Bruti 
caedem, quam idem Valerius VI, 2, 8 obicientem Pompeio 
facit Helvium Manciam Formianum his verbis sed dum 
illic moror vidi cruentum. Cn. Domitium Ahenobarbwm. de- 
flentem. quod . ... tuo vussu. esset: occisus, vidi part claritate 
conspicuum Brutum ferro laceratum, querentem, 1d stbi 
prius perfidia, deinde etiam crudelitate tua, accidisse. vidt 
Cn. Carbonem ... catenis, quas tw ei Vnici dusseras, vinc- 
tum... a te equite Romano trucidatum. his tribus exemplis 
rhetor noster fuit contentus, cum posset quartum crudeli- 
tatis testem excitare, quem apud eundem Maximum Helvius 
addidit, Perpennam. non dico nostrum ex ipso opere Va- 
leriano sua transcripsisse, versari tamen eum in tritis 
scholae exercitatione locis apparet. cetera quae de amicis 
Caesaris addidit unde petita sint non inveni. flagitia certe 
4n belli administratione commissa ab eis, quorum aetas me 
per otium. quidem. talis voluptatis sine. dedecore attingerit 
(4, 4), non minus mihi ficta videntur quam trucidationes 
a Catone et Domitio factae, quos epistulae scriptorem ex- 
cogitasse videbimus. | 

Prolixior quidem altera orationis pars est, quae con- 
tinetur consiliis de re publica constituenda, neque vero 
minus priore exilis. quid quod interdum per Sallustiani 
generis dicendi imitationem praeceps fertur sanaque mente 
deicitur? nam in ipso principio 5, 1 vide mihi quid illa 
sibi velint de pace firmanda quonwm:. tuque et ommis tui 
agitatis, prinwm dd. quaeso considera de quo consultas: ata 
bonis analisque dimotis patenti. via ad verum perges. in qui- 
bus praeter praeceptum de definitione hoc loco importune 
inculeatum Sallustianum illud. bon? malique ridicule usur- 
patum est. quodsi paucis conprehenderis consilia Caesari 
data detractis quae ex Sallustio translatae sunt de corrup- 
tis moribus declamationibus, invenies his contineri. res 
publica ita constituatur ut ne vetera instituta quae «am 

pridem. corruptis moribus | ludibrio sunt (5, 4) revocentur. 
ac primum. quidem  tollendus est fenerator 4n. posterum 
(5, 7) suaque cuique res familiaris ut sumptuum modus 
fiat efficiendum. quod consilium, ut est paene puerilis sa- 
pientiae ita detortum est ex obscura legis Iuliae eius me- 
moria, qua de modo credendi possidendique intra Italiam 
cautum. est anno DCCV, de qua praeter ipsum Caesarem 
belli civilis III 1 Tacitus Suetonius Dio rettulerunt, alte- 
riusque sumptuariae latae anno DOCVIII. sequitur alterum 
praeceptum his verbis conclusum (7, 2) ?gütur provideas 
oportet uti plebs. largitionibus et. publico. frumento. corrupta 
habeat negotia sua, quibus ab malo publico. detineatur :: Vu- 
ventus probitati et. industriae, non sumptibus atque. divitüis 
studeat. id 4ta eventet, si pecuniae, quae maaüma omnium 
pernicies est, usum atque decus dempseris. haec si ab 
inepta sententia quae est extrema recesseris, possunt 
referri at frumentariam P. Clodi legem sublatam inmi- 
nutumque eorum, qui frumentum e publico acciperent, nu- 
merum (v. Drumannus II 233 III 618): at ipsis verbis 
quae sunt ut? plebs largitionibus et. publico frumento cor- 
rupta. habeat negotia. sua non solum similia sunt epistulae 
5, 8 illa plebs bonis negotüs impedita malum. publicum. fa- 
cere desinet, verüm, id quod gravius est, Suetoni de d.. 
Augusto c. 40 simillima haee populi recensum  vicatim 
egit, ac ne plebs frumentationum causa. frequentius ab ne- 
gotiis avocaretur, ter àn annum  quaternum. mensum. tesseras 
dare destinavit. neque hoc uno exemplo docemur Augusti 
rerum gestarum memoriam praebuisse: immo alia eaque 
luculentiora continentur praeceptis eis quibus altera pars 
concluditur (8, 4 ss.): ad hoc providendum est. tibi. quonam 
modo Italia atque provinciae tutiores sint; 4d quod factu 
haud obscurum est. mam dem omnia. vastant suas dese- 
rendo domos et per iniuriam alienas occupando; tem. ne, 
uti adhuc, militia. iniusta aut. inaequalis | sit, cum alit tri- 
ginta pars mullum. stipendium facient. et frumentum 4d, 
quod antea praemium ignaviae fuit, per municipia et colontas 
Alis dare conveniet, qui. stipendiis emeritis domos reverterant. 
quorum- praecéptorum primum utrum ad poenas facinorum 
auctas teste Suetonio d. luli 42 pertineat, an potius ad 
vastatas a piratis regiones maritimas aut ad expulsos a 
veteranis civilibus bellis possessores, rem poetarum que- 
rellis celebrem, dicere non possum. [talia atque provin- 

ciae non inpérite coniunguntur: nam et Sallustius ora- 
tione Cottae S. € ltaliae maritima. et. provinciarum | dixit 
et Caesar Italiam provinciis opposuit belli civilis III 57 
et alii multi. alterum praeceptum tertiumque quae spec- 
tant ad res veteranorum, Caesaris Augusti suppeditavit - 
historià. ne hoc quidem attendisse videntur qui his tes- 
timoniis vel pro Sallustianis usi sunt, veluti Langius His- 
toriae mutationum rei militaris p. 6 et 28, vel qui om- 
nino uti noluerunt. itaque quoniam Augusti aetate milites 
&Em voU vevoyuévov vig ovrQovsiag oqícu yoóvou mereri 
gravarentur ob eamque causam praemia eis, qui ultra vi- 
cenorum stipendiorum modum legitimum mereri vellent, 
proposita essent (v. Dio LV 23 et Augusti rerum gesta- 
rum index 3, 35 ss.), inde rhetor videtur militiae inaequa- 
litatem finxisse, cum praesertim quae de frumento distri- 
buto sequantur item ex parte ex Augusti rebus gestis 
explicanda sint. is enim indice rerum gestarum 9, 28 ss. 
haec testatur (annis quinque) /vetera]nos emeritews stipen- 
dis 4» sua municip[ia rema)sh, praem[ia aere m]umerato 
persolvi e. d. s. quae cum noster accepisset pervertit, 
substituto pro pecunia frumento, quod antea eis distri- 
butum esse finxit qui legitima stipendia non explevissent. 
ceterum idem veteranos dicit 4, 8, ubi malivolorum con- 
silia exagitans velle eos exclamat ewercitus stependws con- 
fectis optimos et. veterrimos omnium. adversus fratres poren- 
tisque armis contendere. nemo igitur dubitabit opinor 
quin rhetor, cum illa scriberet, sive ipsius Augusti commen- 
tarium manibus triverit sive per scholae exercitationem 
res ibi proditas cognoverit. 

Longe aliter rem egit scriptor epistulae, licet et 
dispositio et sententiae conplures orationi sint simillimae. 
itaque initium faciunt ut in oratione prooemium (1l. 2) 
et narratio (3. 4), sequitur consiliorum explanatio item 
uti in oratione bipertita, ut primum de plebe renovanda 
conrigendaque (5-9) deinde de senatw egerit (10. 11): has- 
que partes commentarrii his ipsis verbis lectori indicavit 
10, 1. claudit epistulam peroratio (12. 13) tumida illa 
omniumque artis rhetoricae instrumentorum quasi con- 
cursu ridicula, de qua pluribus supra dictum est. at 
doctrina longe praecedit orationi epistula. iam de sin- 
gulis videamus. prooemio igitur de se ipse verba fecit 
deque magnitudine Caesaris. narrat deinde Cn. Pompeium 

senatui tradidisse vectigalia sumptus iudicia, quod ita 
volt intellegi, ut cum iudicia sane penes senatorium et 
equestrem ordines sint, uti antea factione senatus tamen 
dominetur. quae sunt neque admodum inepta neque nimis 
docta: nam praeivit Sallustius lug. 44, 7 dicendo penes 
paucos aerarium provincias magistratus gloriam trium- 
phosque esse. et similia de paucorum potentium imperio 
legis Catil. 20, 1 historiarum primo fr. 9. 10 D. deinde 
Pompeianae factionis facinora exagitantur his maxime 
verbis 4, 1 s. LL. Sullae, cui omnia n victoria lege belli 
licuerunt ,- tametsi. supplicio hostium partis suas muniri in- 
tellegebat, tamen paucis dnterfectis ceteros beneficio quam 
netu retinere maluit. at hercule a. M. Catone L. Domitio 
ceterisque. eiusdem | factionis. quadraginta senatores, mult 
praeterea cum. spe bona, adulescentes sicute? hostiae «actati 
sunt e. q. s. in quibus illa a£ hercule a M. Catone L. Do- 
mtio certae Mommseni emendationi debentur: in libro 
Vaticano legitur a£ herculem catonem l. domitio. non praeter- 
eundum est epistulae et orationis narrationibus Sullae 
mentionem fieri, atque in illa quidem tamquam Pompeio 
crudelitate paris, in hac tanquam longe clementioris. at 
quas additas legis caedes a M. Catone et L. Domitio per- 
petratas quis fando audivit? Domitium quidem truci in- 
genio fuisse caedemque adversariorum concupisse constat 
Suetoni et Ciceronis testimoniis (v. Drumannus III 23 s.): 
. at Catonis ?/las usque ad. ultimum. diem puras a civili san- 
guine manus —. ita enim Haterius vere praedicat in sua- 
soriis Senecae II 6, 2 — qui potuit rhetor sanguine sena- 
torio respergere? Aldum quoque haec offenderunt: sed 
frustra fuit cum scribendum putaret at hercule nunc cum 
Catone L. Domitio, nam inepte, qui Pompeianorum crudeli- 
latem castigare sibi proposuit, horum ipsorum mortem per- 
sequeretur. quid multa? debentur haec rhetori, qui exagge- 
randi studio abreptus eodem, quo orationis scriptorem 
flagitia inmania finxisse supra vidimus, Catonem hoc loco 
non minus inepte laceravit quam paulo infra (9, 3) lau- 
davit verbis talibus wn?9ws tamen M. Catonis ingenium. ver- 
sutum loquaa callidum haud contemno. parantur haec disci- 
plina Graecorum. sed. virtus vigilantia labor apud Graecos 
nulla sunt. qwippe qui dom libertatem suam. per inertiam 
amiserint censesne eorum. praeceptis émperium. haberi posse? 
quibus verbis quam inepta contineatur magistelli contra 

Graecos declamatio, quam futilis Catonis laudatio, pluribus 
persequi taedet. in ceterorum hominum, qui his temporibus, 
eorumque, qui antea factionum duces extiterint, ingeniis 
moribusque diiudicandis non inperitum sese rhetor prae- 
stitit. ita M. Bibulus non inepte hebes lingua magisque 
malus quam callidus ingenio dicitur eiusque vis in con- - 
sulatum erupisse (9, 1): certe qui paucis eius ingenium. 
adumbravit Velleius H. 44 similia dixit. de M. Favonio 
et.L. Postumio quae idem protulit 9, 4 videtur e fonti- 
bus, qui a nobis iam non adiri possunt, hausisse. quos 
viros dicit videri sibi quas? s»agnae navis supervacuanea 
onera. esse: ubi salvi pervenere, usui sunt, siquid advers? 
coortum: est, de illeis potissimum. vactura fit, quia prétwu. 
mnim sunt. atqui M. Favoni exigua memoria ad nos 
pervenit (Drumannus Ill 33), L. Postumius quis sit ad- 
modum dubium est. potest cogitari de Postumio eo, qui 
anno DCCV, nisi Cato in provinciam Siciliam profieiscere-- 
tur, negabat se eodem iturum esse, cum praesertim Ci- 
cero eadem, qua haec narravit, epistula ad Atticum VII 
15, 2 etiam Favoni meminerit. sed a sola hae epistula 
noster horum virorum memoriam vix acceperit, quos po- 
tissimum praeter Bibulum Domitium Catonem inter Pom-. 
peianos recensuerit. commemorat. praeterea C. Gracchum 
et M. Drusum. et Gracchi quidem legis de suffragiis in 
comitiis exquirendis latae wf ev confusis quinque classibus 
sorte centuriae vocarentur et solus testis et locupletissimus 
extitit 8, 1l. qua de re qui scripserunt (v. Marquardtii 
enchiridion I1 3, 27..37 Langius antiquitatum Romanarum- 
II 434 Mommsenus historiae Romanae II 107 s.) consen- 
tiunt omnes. M. Drusum laudibus extulit 6, 2 ss. pro 
nobilitate. naviter eum. contendisse dicens, eundem vero 
quasi solus rerum potiri voluisset, malivolorum hominum in- 
vidiam. excitasse. in qua re dissentientes quidem habet 
Valerium Maximum, Florum, eum qui virorum inlustrium 
vitas composuit, at convenit ei cum Velleio II. 18. quae 
omnia hominis sunt in rerum Romanarum cognitione haud 
mediocriter versati. sed redeamus ad consilia ab eo Cae- 
sari data. i 
Itaque primum quae de imperio paullatim à senatu 
ad plebem sive populum — haec enim vocabula in pro- 
miscuo habet — translato exposuit (5, 1-6) ea futilia sunt uni- 
versaque sumpta a Sallusti locutionibus, quibusille maxime 

pro oemio Catilinae usus est. possunt etiam historiarüm 
libri adhibiti esse, si quidem orationis Lepidi S 11 et 
24 verba deprehendisse nobis videmur $ 5, (v. quae 
infra p. 24 diximus). quoniam igitur plebs ad capessen- 
dam rem publicam parum idonea sit, primum rhetori vi- 
sum est talia suadere 5, 7 ceterum additis novis civibus 
magna. me spes tenet. fore ut omnes expergiscantur ad. liber- 
tatem. quippe cum illis libertatis retinendae tum his servitutis 
amittendae cura, orietur. hos ego censeo permactos cum. vete- 
ribus novos in colomndis constituas: 4ta, et res malitaris opu- 
lentior erit et plebs bonis negotiis impedita, malum publicum 
facere. desinet. quod aegre laturos dicit homines nobiles 
quippe dicturos antiquis civibus hanc. servitutem. émponz, 
regnum denique ex libera, civitate futuram, ubi unius mu- 
nere multitudo $ngens $n civitatem. pervenerit (6, 1): sic 
male evenisse M. Drusi quoque conatum, de quo quae 
senserit scriptor supra rettuli. haec autem an idoneis 
testimoniis munita rhetor suaserit valde dubito. nam quod 
a Suetonio d. Iuli 42 docemur octoginta milia civium Ro- 
manorum in transmarinas colonias a Caesare distributos 
esse et quod missos Corinthum £zoíxovg v0U &ne26vJeguxoU 
yévovc ztAstotovc a Strabone VIII 5, 23 p. 381 (cf. Drum. 
III 672 ss. Marquardt. enchiridii III 2, 334) cum verbis 
supra scriptis vix conciliantur. immo hoc quoque loco 
putaverim nostro obversatos esse adscriptos in coloniis ad 
veteres possessores Augusti iussu veteranos, de quibus v. 
Mommsenus in eiusdem rerum gestarum indicem commen- 
tario p. 41. secuntur declamationes quales fere in ora- 
tione cognovimus de studio pecuniae minuendo, quibus 
viam ille sibi muniit ad alterum et tertium praecepta 
firmanda, nimirum tollendam esse et in judicibus legendis 
et in creandis magistratibus divitiarum auctoritatem. quo- 
rum consiliorum summa — nam cetera in solis sermonis 
Sallustiani flosculis recoquendis versantur — hisce verbis 
continetur 1, 10 ss. ergo $n primis auctoritatem pecuniae 
demito. neque de capite neque de honore ex copwWis quis- 
quam magi aut minus iudicaverit, sicut neque. praetor 
neque consul ec opulentia, verum ex dignitate. ereetur. .. sed 
de magistratu facile populi. judicium. fit: udices. a paucis 
probar regnum est, ex pecunia legt inhonestum. quare omnes 
primae classis 4udicare. placet, sed. numero. plures. quam 
vudicant. neque. Rhodios neque alias cwitates unquam du- 
25 

diciorum suorum: paenituit, wbi promascue dives. et pauper, 
ut cuique fors tulit, de maavmis rebus dusta, ac de muüni- 
más disceptat. sequitur placere sibi legem tribuniciam 
C. Gracchi de suffragiis, cuius unicum testem esse nostrum 
supra commemoravi. ac primum quidem de Rhodiorum. 
re publica quae proferuntur possunt e Ciceronis de. re 
publiea tertio fluxisse, ubi 35, 48 de illis haec dicit Scipio 
recte dicis. sed, si meministi, omnes erant idem tum. de plebe 
tum, senátores vécissitudinesque habebant, quibus «ensibus 
populari amunere. fungerentur , quibus senator: utrobique 
autem | conventiciwm accipiebant et 4n theatro et in. curas 
ves capitalis: et. reliquas . omnis. éudicabant idem: tantum 
poterat tantique erat quanti multitudo - [senatus]. . man- 
sisse autem Rhodiis libertatem etiam imperatorum. aevo, 
etsi noster fortasse non curavit, testis est praeter eos 
quos ibi Maius produxit Seneca de beneficiis 5, 1l. 
comparata igitur re publica Rhodiorum suadetur Cae- 
sari ut omnes prima classe censos iudices iudiciorum 
publicorum fieri placeret pluresque quam usque eo fac- 
tum esset iudices legerentur.  respiciuntur sine. dubio 
leges Iuli Caesaris sive Caesaris Augusti de vi et de 
maiestate, de quibus v. Drumannus III 623. sed quae 
de prima classe dicta sunt vix intellegi possunt. nam 
Caesaris jussu cum iudicia inter equestrem senatoriumque 
ordinem divisa essent sublatis, qui tertii accesserunt, tri- 
bunis aerariis, Augustum constat quattuor iudicum decurias 
instituisse, quarum quarta a censu ducentum HS milium 
ducenarii vocitaretur (cf. Zumptius de legibus iudiciisque 
repetundarum |Il p. 1l-ss.). hane igitur mutationem et 
Plinio displicuisse puto cum naturalis historiae XIV $ 5 
(conl. Marquardti enchir. II 3, 220) conquereretur pessum 
isse vitae pretia postquam senator censw egi coeptus, 
iudex fieri censu, et nostro obversatum esse cum aequi 
inter locupletes tenuisque census homines iuris adsertor 
Caesari suaderet üt. prima classe censi omnes iudicarent. 
claudunt partem priorem querellae de Dibulo ceterisque 
de quibus supra rettuli. sequitur pars altera, quae est 
de senatu, in qua postquam ad suas res Sallusti verbis 
exornandis iterum ineptissime relapsus est, tandem 10, 6 
consiliorum. dandorum memoria redit. 

At meliora non sunt quae iam imperatori de senatu 
pandit quam illa de iure populi, quem ad ecapessendam 

rem publicam, quia »wullo modo nter se congruens sit, 
parum valere visum esse audivimus. iam de senatu 
similiter haec seripta sunt gitur ubi plebs senatui si- 
cuti corpus animo  oboedit ejusque consulta ^ exequitur, 
patres consilio valere decet, populo supervacuanea est callz- 
ditas. deinde rursus de via devertit ad solitas querellas, 
e quibus aegre emergit 11, 3: nimirum nobilium gratiam 
praegravari, ceteram multitudinem esse insiticiam ne- 
que quiequam audere, immo servitium tacite tolerare. 
igitur duabus rebus — ta enim concludit S 9. —  con- 
firmari posse senatum puto, si mumero auctus per ta- 
bellam | sententiam | feret. — tabella, obtentui erit, quo magis 
animo libero facere audeat, 4n multitudine et praesidu 
plus et wsus amplior est. mam fere his tempestatibus alis 
vudicis publicis alW privatis suis atque amicorum  nego- 
ts implwcati, haud sane ve) publicae consiliis adfuerunt, 
neque eos magis oceupatio quam superba imperio distinuerunt. 
homs)nes nobiles cum paucis senatorWs, quos additamenta 
factionis habent, quaecumque libwit probare reprehendere. de- 
cernere, ea wti lubido tulit fecere. verum ubi numero se- 
natorum aucto per tabellam sententiae dicentur , ne illi super- 
biam suam dimittent , ubi dis oboediendum erit, quibus antea 
crudelissime 4mperitabant. addit deinde sibi visum esse 
de summa consilii laborare, nolle sese exponere quem nu- 
merum senatorum fieri placeat, quoque modo s in multa 
et varia officia, distribuatur neque iudicum quae discriptio, 
quei nwmerus $n quoque genere futurus sit (12, 1). in 
senatu igitur nobilitatem nimium quantum praegravari, 
multitudinem insiticiam, de qua supra dictum est, opprimi 
dicit. quare primum censet senatum numero augendum esse, 
id quod factum esse a Caesare constat (Drumann. III 568. 
620. 668). deinde suadet uti sententiae non uti antea 
rogatae dicantur, sed tabellis scriptae conligantur, quo 
facto multitudinem recens ascitam timore remoto ita sen- 
tentias suas laturam esse, ut superbia nobilitatis coerceatur. 
neque vero idem dixit utrum haec sententias exquirendi 
ratio ad omnia, quae in senatu agenda sunt, pertineat an 
certis finibus cireumsceripta sit. iam veroin senatu tabellarum 
usum satis constat Plini iunioris tempore primum optinuisse, 
quippe qui ad Messium Maximum epistula III 20 scripserit 
qmemanistine te saepe legisse, quantas contentiones excitarit. lex 
tabellaria -quantamque psi latori vel. gloriae. vel. reprehen- 

sionis attulerit? at nunc 4n. senatu sine: ulla. dissensione hoc 
idem, ut optimum placuit: omnes comatiorum die tabellas 
postulaverunt.  excesseramus sane manifestis allis: apertisque 
suffragiis licentiam contionum. exponit deinde a. consuetu- 
dine parentum homines descivisse, quorum aetate candi- 
dati graviter et paucisde se loqui, senatus gravitate cen- 
soria audire soliti sint. qui mores cum praecipites ive- 
rint, ad tacita suffragia tanquam. ad remedium decursum 
esse; quod tamen. ne inpudentiam excitet veretur. nam 
multi inquit famam conscientiam pauci verentur. sed. ni- 
más cito de futuris. 4nterim beneficio tabellarum habebimus 
magistratus, qui mazime fieri debuerunt. | mam, ut. 4n, T&ci- 
peratoris iudicis sic nos in. his comitis repente adprehensi 
sinceri judices fuimus. nec sane durasse hunc modum creandi 
magitratus satis certo testimonio constat, de quo vid. Mar- 
quardtus enchiridii II 3, 205 adn. 814. quodsi constaret rhe- 
torem magistratus Plini tempore in senatu per tabellas orea- 
tos respexisse, cum Caesari suaderet ut eodem modo de eis, 
quae tum senatui agere competeret, decerni placeret — 
nam de magistratu populi iudicium fieri bene memor fuit 
7, 1l — sane non ahte Plinium haec suasoria composita 
esse posset. id quod tamen cupidius iudicatum esset. nam 
quid obstat quo minus antiquum iudiciorum morem, quem 
septimo urbis saeculo legibus tabellariis sanctum esse 
notum est, quemque etiam in supremis imperatorum iudi- 
ciis optinuisse ipsa illa Maecenatis ad Augustum oratio 
fidem facit, quo minus hunc dico iudiciorum morem a rhe- 
tore ad renovati sui senatus agendi modum translatum 
arbitremur? praeterea et in collegiis sacerdotum iu hune 
modum cooptationem factam esse fratrum Arvalium aotis 
edocemur, de quibus Marinius p. 19 s. dixit, et in muni- 
eipiis senatum decurionesve locum sepulturae publicum 
decrevisse per tabellam titulis quibusdam adseriptis con- 
probavit Mommsenus de tabulis Salpensana Malacitanaque 
commentario p. 413 adn. 55. haec igitur qui sciret facile 
eo progredi poterat ut Caesari similia suaderet, cum prae- 
sertim, qui nobilitatis potentiam e senatu expellendam 
arbitraretur, non posset non meminisse in comitiis quo- 
que omnem auctoritatem optimatium. tabellariam legem ab- 
stulisse: haec. enim Quintum dicentem facit Marcus Cicero 
de legibus III 15, 34. ye eere tm 

Jam uti paucis comprehendam, quae de suasoriis dua- 

bus hucusque disputavi, cognovimus suasoriam tralaticiam 
bis tractatam non ita ut fere exspectaveris, alter ut sua- 
serit rem dissuaserit alter, verum ita ut suaserit scriptor 
binis commentariis, oratione brevi neque admodum docta 
et epistula prolixiore et varia eruditione referta ; utram- 
.que autem-et dispositione et artificis rhetoricis inter se 
simillimas esse; suasorias autem. per epistulas scribendi 
morem, si Quintiliani aetatem respexeris, videri novicium ; 
denique rerum gestarum scientiam in utroque libro non 
sane eontemnendam comparere, eam tamen, quae aetatem 
eorum a C. Caesaris temporibus. intervallo haud mediocri 
secernat. unde quod breviter principio huius disputationis 
significavi iam aliquantum stabilivisse mihi videor, exempla 
haec esse suasoriarum adulescentibus ad imitaudum pro- 
positarum, tironibus orationem epistulam eis, qui paulo plus: 
profecerint in his studiis. quodsi aecesserit summa in 
utroque libr oaequabilitas sermonis eiusque sermonis, qui 
a Pliniorum *quique eos secuti sint. consuetudine prope 
absit, non dubito quin haec exempla ab eodem homine 
conposita esse neque altero p. C. saeculo antiquiora haberi 
posse certioribus quam . adhuc factum est argumentis 
conprobasse visus sim. 

Reliquom igitur est ut dicamus de sermone harum 
suásoriarum. qui cum fere totus pendeat a Sallusti exemplo, 
nobis, qui de aetate rhetoris quaerimus, non tam ea quae 
sumpserit. ab ilo quam quae non sumpserit percensenda 
sunt. -sed primum omnium in hac quoque re rhetoris 
disciplina agnoscitur, quod in scribendis declinandisve vo- 
cabulis eas formas sectatur; quae cum ipsius Sallusti morem 
antiquo colore superent, ad eorum fere consuetudinem 
accedant, qui saeculo primo exeunte alteroque incipiente 
antique scribere sibi proposuerunt: quo pertinent scripta 
frequenter e; diphthongus pro ? aliaque, e quibus in primis 
memorabilis est infinitivi forma antiquior ?nvésier: de qui- 
bus cum dixerim Hermae primo volumine p. 232 s., hoc 
loco. satis habeo supplementi instar addidisse e? pro ? in 
codice Frontonis in mediis verbis scriptum extare praeter 
id. quod est Seisenna etiam im illis eimagénem. et seirint; 
deinde praeter nostrum infinitivo illo aetate recenti non 

solum poetas Gelliumque et Arnobium esse usos, verum 
etiam, quem a.a Nevio II 312 praetermissum video, eun- 
dem Frontonem de bello Parthico p. 220 exempli Naberiani 
posuisse, ubi portendier scriptum est. iam Sallusti sermo- 
nem qui expilaverunt eorum ex numero — sunt autem 
plurimi — facile noster omnium fuit doctissimus nec solum: 
de bellis, ut grammaticorum veterum more loquar, verum 
etiam de excerptis ex historiis orationibus epistulisque de- 
prompsit verba cola sententias. mam quae secunda sua- 
soria 5, 4 leguntur sed wb; eos (plebem dicit) paulatim 
empulsos agris: inertia, atque inopia, 4ncertas domos habere 
subegit, coepere alienas opes petere, libertatem. suam. cum ve 
publica, venalem habere: dto, paulatim populus, qui dominus 
erat, cunctis. gentibus imperitabat, dilapsus est, eorum prima: 
pars pendet ex orationis Lepidi illis S 24 «es? maneat: 
ezpulsa, agris plebes, alteram. potius ex eiusdem orationis: 
verbis. $ 11 populus Romanus paulo onte gentium modera- 
tor e. q. S. effictam existimo quam ex lugurthae 31, 21. 
quae sunt vos autem, hoc est populus Romanus, dnvicti ab 
hostibus 4mperatores. omnium: gentium. e. q. s. rursus quae. 
in eadem suasoria 8, 3 extant nemo omnium gratuito 0- . 
^us est eisdem paene verbis leguntur in oratione Philippi: 
$ 9 haud. facile quisquam. gratuito bonus est, a, quibus Oa- 
tilinae illa 16, 3 gratuito potius malus atque. crudelis erat 
nimium quantum abhorrent. denique quae in oratione 
Lepidi leguntur $ 25 quae sé vobés paw et composita 4n- 
telleguntur à, coniectura Aldi, qui pa« et. concordia. scripsit, - 
defendi arbitror verbis primae suasoriae 5, 6 quae in. 
libro Vaticano sic seripta sunt ergo animus ferom prava 
via, 4ngressus ,- ubi consueta, non suppetunt, fertur. accensus 
4n. socios modo, modo 4n civis, movet composita et res novas 
veteribus aec (sed a in rasura scripta) conquerit: pro. qui-: 
bus vereor ne inprudenter obsecutus sim Pomponio Laeto. 
corrigenti veteribus acquirit. nam cum fere expeotes si- 
milia Sallustianis Catilinae 37, 2. quae sunt vetera odere 
nova ecoptant — neque vero novarum rerum cupidi apte 
dicuntur adsciscere novas veteribus, dicuntur pro veteri- 
bus novas — vix dubitaverim quin a rhetore scriptum 
sit et res novas pro veteribus concupit. nam pro eo quod 
nunc est aec librarium wec scripsisse puto, qui quod prae- 
cedit vocabulum iterare inceperit, prorsus eodem peccandi 
genere, quo paucis.verbis ante conswexata scripserat, cum. 

consueta, vellet , at properarent oculi ad illud to quod va esse 
videbatur. sed video illud primitivum pro inchoativoinsolen- 
tius positum paucis mihi esse a dubitationibus grammatico- 
rum vindicandum esse. concupere igitur scriptum invenioin 
vita Maximinorum 18, 3 et in epistula incerti rhetoris 
qui Ciceronem ementitur ad Octavianum $ 3. neque du- 
bito quin etiam alii posuerint more antiquiorum scripto- 
rum, quos Charisius tertio p. 252 et Priscianus octavo 
p. 397 et decimo p. 513 complurium verborum primitiva 
postea obliterata praeter perfectum, quaeque ab eo descen- 
dunt. tempora usurpasse observarunt. veluti Catullum 
pro senescere inchoativo primitivum senere posuisse, len- 
tere. Lucilium, €. Gracchum aanceire seu potius nancere, 
quod quidem contra Corssenum symbolarum criticarum 
p. 37 nuper Schoellium in legis XII tabularum reliquiis 
p. 88 recte monuisse arbitror. pertinent eodem pacere 
dictum pro: pacísci et rescire pro resciscere. et rescire qui- 
dem dici solitum non tam Gellius II 19 persuadet, quippe 
eis exemplis usus, quibus tempora a perfecto descendentia 
continentur, quam quidam alii scriptores veluti Coelius 
in Tullianis epistulis VIII 10, 4, ubi non video quid opus 
sit coniectura, Verique imperatoris vitam qui scripsit 
4, ll, ubi pro eo quod intellegi nequit aesciens putabam 
me recte dedisse resciens: aliter visum Hermanno Petero, 
cul famen on nesciens scribenti quod adstipulari non 
possum eo libentius condonabit, quo me frequentius suis 
inventis passus est plaudere. quodsi recte nostro illud 
concupiendi vocabulum restitui, hoc quoque inter sermonis 
paullo negligentioris et fere plebei reliquias numerabimus. 
sed, ut redeat oratio unde deflexit, Sallusti praeter bella 
etiam historiarum eclogas a rhetore lectas esse certo con- 
stat, ceteras historiarum partes lectas esse demonstrari 
certe non potest. ac sane peritum in plerisque illius imi- 
tatorem sese praestitit. quod multa peccavit non est quod 
miremur, at meram barbariem qui ei tribuit Theophilus 
Cortius incaute fecit, veluti cum in orationis 1, 6 verbis 
ilis ad contra 4d ent decet . . uti barbare dictum esse 
enit. contra aliquid pronuntiavit, cum tamen contra sit 
coniunctio, et aliquid eniti dixerit Cicero in epistulis 
quae familiares dicuntur IX. 18, 4 ad Atticum XVI 6, 9. 
sed. singillatim persequi errores Cortii non est in animo. 
praestat demonstrare rhetorem, ubi Sallusti vestigia reli- 


c» AB un 


querit optimorum scriptorum lectione imbututm esse, ita 
tamen, ut quaedam, quae inde ab aetate Pliniorum et Se- 
necae propagata sunt, ut ita dicam, traluceant.' optimis 
igitur auctoribus obsecutus est, cum prima suasoria T, 4 
scripsit haece quaeque ves populos nationesve magnis auoti- 
bus awaissent: in Sallusti eis quae extant similia non in- 
veneris, at sunt sollemnia precationis verba; quae et; apud 
Livium XXIX 27, 3 in precatione Scipionis obvia est ita 
concepta. eaque vos omnia bene duvetis, bonis auctibus aua 
t£is et apud Frontonem qui de feriis Alsiensibus p. 226 
Naberiani exempli quid maiores inquit vestrü qui remp. et 
imperium. Romanum | magnis: auctibus | auaerunt. impulit 
autem illud auctibus augere rhetorem ut statim adderet 
alterum eiusdem generis flosculum gratiam gratificans ($ 9); 
quod quo auctore fecerit nescio, iterandi studio quin fecerit. 
non dubitabit, qui exempla extremo. capitulo conposita 
perlegerit. item optimorum scriptorum more dicta suní, 
quae tamen in Sallustianis reliquiis non legimus; epistulae: 
2. 9 mal tam. ex alto repeti posse: nam ta Cicero, ita 
Vergilius; similiter etiam, ut recentiorem testem producam, 
Fronto, qui verbum ex alto eruas p. 68 et hoc tam: ez. alto 
prooemium. p. 17 apud Naberum; eiusdem epistulae 1l, 
6 cum. paucis. senatoris, quos additamenta factionis habent, 
dixerat enim Cicero Sestianae 31, 68 Ligus. additamentum 
inimicorum méorum; quare ferendum est, quod noster ibi- 
dem 9, 3 paullo insolentius idem vocabulum usurpavit, 
modo tollatur librariorum error, qui ea verba in hunc mo- 
dum corruperunt reliqui de factione: sunt 4nertissims nobi- 
les, in quibus. sicut instituto praeter bonum, nomen. nihil. est 
additamenti.. L.:Postumii M. Favonió mihi videntur quas 
magnae navis supervacuanea onera esse. ubi illa sect dn- 
stiluto, quae ego quoque intacta reliqui, frustra: Orellius 
tutatus est adscriptis Graecis doveg iÓíu énurmoevuotu 
ceterisque sic mutatis praeter bonum nomen. nihil est... addi- 
tamenta 6. q. s.j corrupta esse et Iustus Lipsius senserat, 
qui. sicuz in. statua scribendum coniecit, et Theodorus Mar- 
cilius, qui s?cwté statuo. at statua nihil praeter bonum 
nomen, nimirum eius cui posita est, habere dici nequit, 
nisi eadem turpiter facta dicatur, alterum. hoc languet, 
utrumque parum leni manu temptatum est. apparet seri- 
bendum esse sicu£ in titulo itaque enarrandam sententiam, 
ceteros factionis esse homines veteris prosapiae eosque 

Bibulis Domitiis Catonibus non gravius quasi pondus addere 
quam imaginis titulum, qui, si sustuleris nomen splendi- 
dum, inanis est. sed revertor unde digressus sum. e 
Sallustio igitur petitum non est illud [2, 6 ev queis magna 
pars ... defluxere, pauci restitere: cave corrigas defflucere, 
ut Sallustianum efficiatur lug. 1, 4 vires tempus ngentum 
diffluzere.. similiter Cicero Sestianae 32, 69 wnws. defluat. 
fluendi autem verbum antiquis temporibus per translationem 
usurpatum invenimus ita, ut qui dixerit eorum ego orationes 
sivo praeterfluere, Cato, in cuius verbis sivi pro sub? me 
olim restituisse nuper oblitus est Detlefsenus ad Plini sui 
praef. 30, non magis propriam eius vim sensisse putan- 
dus sit quam florendi, cum scriberet mare velis florere vi- 
deres. quare si Cicero scripsisset, quod olim exempla edita 
oceupavit, unde oratio defluxit pro eo quod est defleci, 
poétam agere mihi non videretur. dixit autem Fronto 
si fides codici Bobiensi ezde eném hic sermo defluait p. 59 
Nab. illa 12, 4 quae dicam de summa re publica pendent e 
more sollemni Ciceronis in Cat. [ 6, 14 Coelii in epistu- 
lis 14, 2 aliorumque. eiusdem libri 2, 3 scriptum est 
quoque modo contra ddversum consulem. beneficia. populi. Eo- 
mani réetineas, provincias nimirum, quae ita dicebantur 
optimo iure ab eo qui memor erat provincias esse prae- 
dia populi Romani. de quibus verbis Ciceronis in. Verrem 
I[ 3, 7 legendus Mommsenus commentario quem. scripsit 
de controversia inter Caesarem et senatum acta p. 11. adde 
perite usurpata tot verba quae ad ius publicum pertinent 
de quibus supra dietum est. haec igitur etsi fines, quibus 
aetas horum librorum ooartetur, non certos constituant, 
tamen rhetorem produnt ab exilitate labentium litterarum 
alienum: at arguunt alia eundem a severitate ea, quam 
prosae orationi ante Augusti principatum inesse constat, 
haud paulum distare. 

Ac primum quidem in coniunctionibus adverbiis prae- 
positionibus particulis tractandis ita versatus est, ut inter- 
dum Sallusti usui insolentiori supra modum addictus inter- 
dum ad sui. temporis usum foede relapsus sit. cum prae- 
positionem per solito frequentius liberiusque ab illo usur- 
patam videret, inperite ausus est prima suasoria 1l, 1l talia 
quae: per mortales avide cupiuntur et rursus altera 1, 6, 
postquam dixit sibi quidem praeter. ceteras virtutes 

Caesaris maxime animum adversis quam secundis rebus 
maiorem admirabilem esse visum, ita pergit sed per ce- 
teros mortalis. lla, res clarior | est quod, prius. defessi sunt | 
homines laudando atque admirando munificentiam tuam quam 
tw in faciundo quae glorio, digna essent, quae quamquam 


non solum a Sallusti verum etiam ab omnium usu alienà 


sunt tamen ex inepta imitatione explicantur. sed gravio- 
ris momenti sunt quae scriptor a sui temporis consue- 
tudine repetit. itaque primae suasoriae 1, 3 legitur 
ceterum ut fabricata sic virtute parto, quam agna industria 
habere decet: abhorret enim a Sallusti usu' coniuncta 
cum positivo adiectivi particula qwam, ut à Caesaris ab- 
horrere monuit Nipperdeius ad p. 521, 10: at quam multa 
non solum Suetonius aliique ex recentioribus dixerunt 
verum etiam Coelius in epistula inter Tullianas VIII 15, 
2 atque ipse Cicero in Verrem III 88, 206, qui etiam aiz- 
quam ulti eisdem libris IV 25, 56 paulo neglegentius 
scripsit.  insolentius igitur et ex cottidiani puto ser- 
monis consuetudine rhetor qwam magna posuit. quod 
praeter eum nummquis fecerit ignoro, certe non prorsus 
geminum est Terentianum illud Andriae 136 wetece se 
in eum flens quam. familiariter a grammaticis adferri so- 
litum: v. Reisigii scholae ab Haasio editae p .402.- deinde 
eadem suasoria 1, 8 quae sunt in Vaticano libro quod 
multo multoque asperius est, in veteribus editionibus inter- 
polata sunt ita quod multo matus multoque aspervus est, 
praeter necessitatem, ut recte dixit Gerlachius. - at quod 
idem addit similia esse illi enulto multoque Plautina «multo 
tonto carior et «ulto tanto plus, quae ei suppeditavit 
Handii Tursellinus III 666, nescio quid sibi voluerit: 
comparandus est Fronto, in cuius libris legimus apud. Na- 
berum p. 24 multo multoque longior p. 102 «multo multoque 
amplius p. 214 multo multoque diligentiam magis periculis 
obnowiam: ess, denique quod a Schopeno fortasse iniuria 
in dubitationem vocatum est al? alque cohaerentes con- 
cursant p. 12, pro eo quod apud optimos scriptores veluti 
apud Livium, de quo Madvigius monuit emendationum 
p. 962, est al atque al. item multo multoque 'dic- 
tum esse a Valerio Maximo IV 1, 2 observavit, qui ex 
Frontonianis exemplis duo attulit, C. F. W. Müllerus in 
annalium philologicorum tomo XCIII p. 491. haec igitur 

simillima sunt. illis. /onge longeque, nimium | nimiumque, 
magis magisque, iterum. iterumque, de. quibus. Bentleius 
dixit in Horati sermonum 1 6, 18: nam quod idem etiam, 
etiamque attulit equidem ego ignoro ubi invenerit. scrip- 
tum. fluxit igitur illud quoque ex sermone volgari vide- 
turque ab scriptorum optimorum sermone abfuisse. con- 
fidentius idem pronuntiare licet de eis, quae scriptor more 
suo bis deinceps intulit secunda suasoria 7, 4 maus aut 
münus matura (, l0 meque .de capite neque de honore ec 
copiis quisquam magis aut minus vudicaverit, certe si fides 
Handio Tursellini III 570 ante Plinium maiorem, qui 
magis aut vwWnus pro illo plus mwnusve dixerit, neminem 
sese nosse testanti, nostri sane rhetoris eidem immemori. 
denique abverbium quod est multipliciter eadem. suasoria 
10, 5 obvium ante Quintlilianum non videtur dictum esse 
à quoquam. 

Deinde pauca alia verba inveniuntur aut prorsus 
aliena a Sallustio aut aliter atque ab hoc inlata. sed in 
utriusque generis locutionibus cernitur eadem quae. est 
fere vergentis ad finem primi saeculi libertas sive auda- 
ciam dixeris, quae est in translationum finibus relaxandis 
et ultra severiores, quibus olim continebatur, pedestris ser- 
monis leges promovendis. itaque cum Sallustius ecwercere 
gratiam, dntmicitias, discordias, simultates posuerit, longius 
progressus est noster prima suasoria 4, 4 dicendo qwoque 
modo 4n belli administratione scorta. aut convivia exercuerant 
nonnulli, quibus non plane congrua sunt, quae conparavit 
Cortius Plautinae Amphitruonis 288 talia haec now scitast 
ecercendo scorto conducto male, verum similia S. Victoris 
Caesarum 33, 15 ludos ac festa triumphorum. exercens. 
Sallustius cum coaluwisse dixerit Troianos Aboriginesque 
Catil. 6, 2 item novos veteresque milites lug. 87, 3, at 
proprio significatu 2nfer saca coalutsse 4licem lug. 90, 4, 
noster audacius nec perpenso utriusque locutionis disocri- 
mine suasoria I 7, 2 ut concordia alt énter veteres et no- 
vos coalescat. cum palari Sallustius aliquotiens usurpa- 
verit, dispalandi autem verbum eodem quo ille significatu 
proprio Sisenna tertio teste Nonio p. 101, 5 et Nepos, qui 
etiam adiecit 2» agris, Lysandri 1, 2, noster compositum 
translate solus videtur posuisse suasoria lI 5, 6 Aaec igi- 
tur multitudo . . 4n artis vitasque varias dispalata, ullo 

anodo inter s& congruens, parum mali quidem idonea videtur 
ad capessendam. rem. publicam. pendet autem sententiae 
forma a Catilinae prooemio, ubi de primis urbis civibus 
haee leguntur 6, 2 Ai postquam; im wna, moenia, convenere, 
dispari lingua dissimili genere , alit alio more viventes, vn- 
credibile memoratu. est quam. facile coaluerint: 4ta brevi 
multitudo dispersa. atque vaga. concordia civitas. facta est, 
ut facile mihi persuaserim extremum hoe colon, quod ab- 
est a bonis codicibus, ab eo exemplo quo noster usus est, 
non magis abfuisse quam ab.eo quo Augustinus: cf. Hermae I 
p. 245. verum. potentes noster |. 1, 5 absolute posuit, uti 
Seneca de clementia 15, 6 alii postea, nam Livius aliter 
XXIII 16, 6 potentes rerum. suarum, et urbis; item noster II 
7, 1 imperite Aostem adversum deprimere: nam aliter idem Li- 
vius XXX. 36, 6 nam tam. noscendi 4n praesentia quam. de- 
prémendi hostis causa; neque minus audacter noster Il 2, 4 
tela; 4n manus acere. deinde ut breviter transigam al?os 
praegressus 11, 2 insolenter per translationem positum, 4n- 
crepare in aliquem Y 4, l contra Sallusti usum, at ita 
praeter Livium I 51, 1 XXVII, 1, 9 etiam qui decla- 
mationem in Sallustium scripsit 8, 7; de multitudine 
insiticia supra dictum est: per translationem ita som- 
num, quem meridie dormimus, Varro, sermonem Graecum 
Plinius in epistulis dixit.; ad Pompeium dicuntur a Cae- 
sare multi discessisse eoque quas? saero atque nepoliato 
fano debitores wsi esse I 2, 1: quod multis nominibus 
perversum est; voluit dicere rhetor, nisi fallor, non usos 
esse verum abusos, ita ut continuo ei surripuerint, quae 
tamen ut in thesauro arcave posita tangere nefas esset. 
certe inspoliatum hoc loco dicitur quod spoliare nefas est, 
cum de eo, qui non spoliatus est, dixerint Seneca pater et 
Quintilianus, de eo, quod raptum non est, Vergilius. 

Iam si utriusque suasoriae verba verborumque pro- 
prietates inter se comparamus similitudinem inter utram- 
que eam intercedere facile intellegimus, quae vix explicari 
possit, nisi eundem eas scriptorem composuisse sumamus. 
quod quo clarius cognoscatur similium vel eorundem in 
eis verborum formularum sententiarum laterculum adscripsi. 
leguntur igitur WKN 


in oratione: in epistula: 
l, 1l pro vero antea obti- 12, ( mw pro vero constat 
' nebat 
l, 2 wtprius defessisintho- | 2, 6 quod prius defessi sunt 
qmanes laudando facta homunes laudando at- 
tua quam tu laude que admirando muni- 
digna. faciundo Jicentiam. tuam. quam 
tw $n faciundo, quae 
gloria digna essent 
8, 9 meditata pectore evol- — 1, 6 multa Zn pectore volvit 
vat | 
8, 1O sive hac seu meliore 12, 2 sí hoc 4tinere «t de- 
alia, via, perges creveris 
3, 2 equidem ego 6, 2. 10, 4 cf. 2, 1 equi- 
dem. ego 
l, 1l quae per mortaleis cu- — 1, 6 perceteros mortalesilla 
| piuntur res clarior est quod 
7, 2. uti plebs largitionibus — 5, 8 plebs bonis negotiis im- 
et publico frumento pedita. malum | publi- 
corrupta habeat nego- cum facere desinet 
tia Sua 


adde quod etiam in verborum collocatione similiter pec- 
catum est in oratione 2, 5 occupandae rei publicae 4n spem 
et in epistula 9, € quorum unquam. n victoria; denique 
quod in utraque, si qua semel posita sunt vocabula paulo 
rariora, mox iterantur: ita orationis scriptori vocabulum 
quod est attingere ita placuit ut ter inferret 4, 4. 7, 1. 
1, 9 formeido et formeidatur ut iteraret 1l, 4. 3, 2 auc- 
tibus augere ', 4 ut adderet, de quo supra dixi, gratiam 
gratificari $. 9; epistulae scriptori periculum facere ut bis 
l, 4. 4, 8 opulens et opulentia ut ter 5, 8. 7, 5. 7, 6 
magis aut manus ut bis TY, 4. T, 10 item additamentum 
9, 4. 11, 6 item «bt dempseris '(, 1. 8, 8 cf. 8, 5 item 
supervacuaneus 9, 4. 10, 6, quodsi memineris, quae ex- 
tremo eapite altero de similitudine harum suasoriarum, : 
quae contineatur maxime dispositione, diximus, iam non 
temere sermonis quoque proprietate confirmare nobis vi- 
demur eundem utramque rhetorem conposuisse. sed quo ille 
tempore scripserit, ne hariolemur, longius coniectando pro- 


ENS NONE 


gredi, quam süpra fecimus, non audemus. nimirum vix 
posse Flaviorum aevo superiorem haberi satis confidenter 
pronuntiamus, cur inferiorem Antoninis putemus non ha-, 
bemus: tamen huic opinioni siqui nobis peritiores fir- 
miora fundamenta substruxerint non gravabimur. 

Berolini apud Weidmannos (I. Reimer). 
Berolini, typis fratrum Vngerorum (Th. Grimm etF. Maa88). 

